Massimo Rocchi

Dr **Massimo Rocchi** (* 11. Merz 1957 z Cesena) isch en italiänisch-schwizerische Schauspiiler und Komiker, wo z Basel läbt.

1976 het dr Rocchi s Abitur am Gymnasium *V.Monti* z Cesena gmacht und denn Theaterwüsseschafte an dr Universität Bologna gstudiert. 1978 het er im französische Boulogne-Billancourt bim Etienne Decroux Underricht im *Mime-Corporel* überchoo. In de drei Johr druf isch er uf d *[[Marcel Marceau|École Internationale Marcel Marceau]]* gange, won er 1982 s Abschlussdiplom überchoo het.

Dr Massimo Rocchi duet in siine Bühneshows gärn Nationalidäteklischees karikiere, vor allem s Verhalte vo de Bärner, und macht sich über sproochligi Eigeheite und Absurdidäte lustig. Er bruucht drbii Hoochdütsch und Schwiizer Dialäkt, Französisch, Spanisch und Italiänisch; hüfig wächslet er d Sprooch innerhalb vom ene Brogramm. Siini grösste Erfolg in dr Schwiiz si d Brogramm *[[Berndeutsch#Merkmau|äuä]]* vo 1994 und *Circo Massimo* vo 2005 gsi. Im 1996 hät er zäme mit em Walter Andreas Müller d Färnsee-Uufzaichnige vom Arosa Humor-Festival moderiert. Dr Massimo Rocchi isch e italiänisch-europäische Wahlschwiizer mit Dobbelbass.

## Broduktione
* 1986 - *Spiagge Italiane*
* 1989 - *Mamma Mia*
* 1990 - *Plages italiennes*
* 1991 - *Das Orakel in der Wüste*
* 1993 - *Massimo & Rocchi*
* 1994 - *äuä*
* 1997 - *je viens de partir*
* 1999 - *Adele!*
* 2001 - *Circo Massimo* (Fassig für Dütschland und Östriich)
* 2003 - *jetzt oder Knie* Jubiläumstour 200 Johr Familie Knie mit em Schwiizer National Circus
* 2005 - *Circo Massimo* (Schwiizer Fassig)
* 2009 - *RocCHipedia*
* 2012 - Oper Inszenirig: "LO SPEZIALE" Oper von Joseph Haydn. Theater Basel Opernhaus, klie Bühni, Schwiiz
* 2013 - Theater Inszenirig: "BOULEVARD". Theater Basel, Schwiiz
* 2014 - Oper Inszenirig: "DON PASQUALE" Oper von G. Donizetti. Theater Basel Opernhaus, grossi Bühni, Schwiiz
* 2015 - *EUä*
* 2017 - Theater Inszenirig: "Matterhorn Mojito" vo Lorenz Keiser. Hechtplatz Theater, Zürich, Schwiiz
* 2017 - 6zig
* 2017 - Theater Inszenirig: "Der Abendgang des Unterlands". Theater Lach und Schiessgesellschaft, München, Dütschland.
* 2018: *Staunen*. Wintergarten Varieté, Berlin, Dütschland
* 2019: Life

## Uszeichnige
* 1988: 1. Briis bim Wettbewärb *Professione comico* z Venedig, Italie 
* 1990: 1. Briis bim *[[Festival Européen d’Humour]]* z Saint Gervais, Frankriich 
* 1991: 1. Briis bim *[[Festival International]]* z Cannes, Frankriich 
* 1993: 1. Briis bim *[[Festival du Théâtre Comique]]* z Lyon, Frankriich 
* 1996: *[[Salzburger Stier (Kabarett)|Salzburger Stier]]* z Salzburg, Östriich 
* 1997: *[[Prix Walo]]* z Züri, Schwiiz 
* 1998: *[[Deutscher Kleinkunstpreis]]*, Mainz, Dütschland 
* 1998: Kleinkunstpreis *[[Wilhelmshaver Knurrhahn]]*, Dütschland 
* 1999: *[[Paul Haupt Preis]]*, Bärn, Schwiiz 
* 2005: *[[SwissAward]]* 2005, Kategorie Showbusiness, Züri, Schwiiz
* 2006: *Schweizerischer Kabarett-Preis *«Cornichon»* Olte, Schwiiz
* 2008: *Schweizer KleinKunstPreis*, Thun, Schwiiz
* 2013: Verleihung der Ehrendoktorwürde, Dr. h.c. Massimo Rocchi am 15.11.2011, durch die Universität Fribourg, *Schwiiz*
* 2013: AZ Medien Kulturpreis, Bade, *Schwiiz''

## Weblingg
* Offizielli Homepage vom Massimo Rocchi